Fricktal

Fricktal er et landskap helt nord i den sveitsiske kantonen Aargau. Det ligger mellom Basel i vest, Rhinen (og dermed Tyskland) i nord og Jurafjellene i sør. I øst strekker det seg nesten til elven Aare.

Fricktal hørte fra 1300-tallet og inntil 1799 til Breisgau (og dermed til Vorderösterreich), var altså en habsburgsk eiendom.
Etter at franske tropper hadde okkupert området i 1799, ble Fricktal i 1802 utropt til en egen kanton i Den helvetiske republikk.
Men allerede i 1803 ble Fricktal slått til kantonen Aargau.

Helt inntil begynnelsen av 1900-tallet var Fricktal en ren landbruksregion, og ble gjentatte ganger hjemsøkt av hungersnød.
Først de senere 50 år har Fricktal – pga. nærheten til Basel – sett en økonomisk fremgang med bl.a. etablering av industri.

Kategori:Sveits' kantoner
Kategori:Østerrikes historie